Ja eile kui jõudsin Mustamäele,  siis tegin paki lahti, mulle oli saabunud esimene ja teine osa pealkirjadega "L'Europa Sulla Scena" ehk "Európa a Szinpadon". Ehk 27 lühinäidendit erinevate maade noortelt autoritelt itaalia ja ungari keeles. Nende hulgas on ka "Perekonna" lühiversioon ehk variant, kus Kahki pole, ainult Vint, Tras, Säm. Selle lühiversiooni vormistasin kiiruga ühel suveõhtul ja ega ta väga mulle ei meeldi. Lõpus kisub päris trafarentseks ja vägivaldseks. Aga huvitav, et nii itaalia kui ungari keeles on Säm ikka Säm. Ikka  ä-ga.